als_Latn dik_Latn sag_Latn
Trepça ’89 po funksionon për mrekulli në fushë, por një gjë e tillë s’mund të thuhet edhe për organizimin e përgjithshëm të klubit.
Një nga pikat më të dobëta është informimi i publikut, me 89-shin që nuk ka as uebfaqe zyrtare e as fotograf të skuadrës, raporton “Gazeta Olle”, përcjellë “LajmeFiks.Com”.
Madje, fotograf kanë edhe disa klube të Ligës së Parë, e lëre më ato të Vala Superligës.
Për keqardhje publikimi i lajmit për barazimi ndaj Drenicës në Skenderaj, me 89-shin që në faqen zyrtare në Facebook, në mungesë të fotos nga ndeshja, publikoi një të disa viteve më herët.
Nëse “Minatorët” duan të luajnë në Evropë, duhet të përmirësojnë urgjentisht lëshimet amatore në çështjet që kryesisht janë organizative dhe që nuk kërkojnë kushedi çfarë pune për t’u realizuar.
Pas barazimit me Ferizajn në fundjavë, 89-shi zë vendin e parë në elitë dhe ka 7 pikë më shumë se Feronikeli e 8 më shumë se Prishtina.
Edhe pse oreksi i ndjekësve është rritur në maksimum të dielën, skuadra nga “Riza Lushta” e ka në duart e saja fatin e një edicioni që e ka zhvilluar në limitet e perfeksionit.
als_Latn als_Latn als_Latn als_Latn als_Latn als_Latn als_Latn